CELEX: 32010D0608(01)
Language: et
Date: 2009-12-17 00:00:00
Title: Otsus nr A3, 17. detsember 2009 , milles käsitletakse järjestikuste lähetusperioodide liitmist nõukogu määruste (EMÜ) nr 1408/71 ja Euroopa Parlamendi ja nõukogu määruse (EÜ) nr 883/2004 alusel  EMPs ja EÜ-Šveitsi kokkuleppe raames kohaldatav tekst

8.6.2010   
            
            
               ET
            
            
               Euroopa Liidu Teataja
            
            
               C 149/3
            
         OTSUS nr A3,
   17. detsember 2009,
   milles käsitletakse järjestikuste lähetusperioodide liitmist nõukogu määruste (EMÜ) nr 1408/71 ja Euroopa Parlamendi ja nõukogu määruse (EÜ) nr 883/2004 alusel
   (EMPs ja EÜ-Šveitsi kokkuleppe raames kohaldatav tekst)
   2010/C 149/04
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi määrustest (EÜ) nr 883/2004 ja Euroopa Parlamendi ja nõukogu määruse (EÜ) nr 987/2009 (2) tulenevate haldus- ja tõlgendusküsimustega,
   võttes arvesse määruse (EÜ) nr 883/2004 artiklit 12,
   võttes arvesse määruse (EÜ) nr 987/2009 artikleid 5 ja 14–21,
   ning arvestades järgmist:
   
               (1)
            
            
               Käesolevas otsuses tähendab lähetus perioodi, mille vältel töötaja või füüsilisest isikust ettevõtja jätkab oma tegevust teises liikmesriigis kui pädev liikmesriik kooskõlas nõukogu määruse (EMÜ) nr 1408/71 (3) artikli 14 lõikega 1, artiklite 14a ja 14b lõikega 1 või artikli 14b lõikega 2 või määruse (EÜ) nr 883/2004 artikli 12 lõigetega 1 või 2.
            
         
               (2)
            
            
               Määruse (EÜ) nr 883/2004 artikli 12 sätted, millega on ette nähtud erand sama määruse artikli 11 lõike 3 punktis a sätestatud üldeeskirjast, on ette nähtud eelkõige selleks, et hõlbustada teenuste osutamise vabadust tööandjate jaoks, kes lähetavad töötajaid muudesse liikmesriikidesse kui oma asukohajärgne liikmesriik, ning soodustada töötajate vabadust liikuda muudesse liikmesriikidesse. Nende sätete eesmärk on samuti eemaldada võimalikud takistused töötajate liikumisvabaduselt ning soodustada turgude omavahelist majanduslikku põimumist, vältides samal ajal halduslike probleemide tekkimist eelkõige töötajate ja ettevõtjate jaoks.
            
         
               (3)
            
            
               Nimetatud määruse artikli 12 lõike 1 kohaldamise määrav tingimus on otsese töösuhte olemasolu tööandja ja töötaja vahel ning sidemete olemasolu tööandja ja liikmesriigi vahel, kus tööandja on asutatud. Nimetatud määruse artikli 12 lõike 2 kohaldamise määrav tingimus on see, et isik tegeleb sarnase olulise tegevusega liikmesriigis, kus isik on asutatud.
            
         
               (4)
            
            
               Määruse (EMÜ) nr 1408/71 alusel ei tohi lähetuse eeldatav kestus ei ületada 12 kuud, mida võib ettenägematute asjaolude tõttu pikendada täiendavalt kuni 12 kuuks. Määruse (EÜ) nr 883/2004 alusel ei tohi lähetuse eeldatav kestus ületada kokkuvõttes 24 kuud.
            
         
               (5)
            
            
               Järjestikuste lähetusperioodide pikendamine enamaks ajaks, kui on määrustega maksimaalselt ette nähtud, eeldab kokkulepet vastavalt määruse (EMÜ) nr 1408/71 artiklile 17 või määruse (EÜ) nr 883/2004 artiklile 16.
            
         
               (6)
            
            
               Määruses (EÜ) nr 883/2004 ei ole selgesõnalisi üleminekusätteid määruste (EMÜ) nr 1408/71 ja (EÜ) nr 883/2004 kohaselt täidetud lähetusperioodide liitmise kohta. Seadusandja eesmärk oli pikendada lähetusperioodi eeldatavat lubatud maksimumkestust 12 kuult 24 kuuni. Lähetusega seonduvad menetlused ja muud tingimused ei muutunud oluliselt.
            
         
               (7)
            
            
               Eesmärgiga tagada õiguslik järjepidevus vana ja uute määruste vahel ning lähetuseeskirjade ühesugune kohaldamine määruselt (EMÜ) nr 1408/71 määrusele (EÜ) nr 883/2004 ülemineku perioodil.
               Toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
            
         ON TEINUD JÄRGMISE OTSUSE:
   
               1.
            
            
               Määruse (EÜ) nr 883/2004 alusel järjestikuste lähetusperioodide arvutamisel võetakse arvesse kõiki määruse (EMÜ) nr 1408/71 alusel täidetud lähetusperioode, nii et mõlema määruse alusel täidetud järjestikused lähetusperioodid kokku ei ületa 24 kuud.
            
         
               2.
            
            
               Käesolev otsus avaldatakse Euroopa Liidu Teatajas. Seda kohaldatakse alates määruse (EÜ) nr 987/2009 jõustumise kuupäevast.
            
         
      
         
            Halduskomisjoni eesistuja
         
         Lena MALMBERG
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.
   
      (3)  EÜT L 149, 5.7.1971, lk 2.